[[Karl 2. af Spanien]]s død i [[1700]] og hans testamentering af Spanien og dens kolonier til [[Filip 5. af Spanien|Philippe af Anjou]], et barnebarn af [[Ludvig 14. af Frankrig]], gjorde en sammenslutning af Frankrig, Spanien og deres kolonier mulig, en ganske umulig udsigt for England og andre europæiske lande.<ref>[[#refHDBE|Olson]], p. 1045.</ref> I [[1701]] slog England, Portugal og Holland sig sammen med det [[Tysk-romerske rige]] mod Spanien og Frankrig i den [[Spanske arvefølgekrig]], som varede til [[1714]]. Ved [[freden i Utrecht]] frasagde Filip sin og sit afkoms rettigheder til den franske trone, og Spanien mistede sine besiddelser i Europa.<ref>[[#refHDBE|Olson]], p. 1122.</ref> Det britiske imperium voksede i territorium: fra Frankrig fik Storbritannien [[Newfoundland]] og [[Acadia]], og fra Spanien [[Gibraltar]] og [[Minorca]]. [[Gibraltar]], som stadig tilhører Storbritannien, blev en vigtig flådebase og gav Storbritannien kontrol med forbindelsen mellem Atlanterhavet og [[Middelhavet]]. Minorca blev leveret tilbage til Spanien ved [[Fredstraktaten i Amiens]] i 1802, efter at have skiftet hænder to gange. Spanien afgav også rettighederne til den lukrative ''[[asiento]]'' (tilladelse til at sælge slaver i [[Iberoamerika|spansk Amerika]]) til Storbritannien.<ref>[[#refHDBE|Olson]], pp. 1121–22.</ref>
Filosofi Historie Kultur Foreninger Organisationer